Kolstad skole

Kolstad skole er en tidligere barneskole på Kolstad i Heimdal bydel i Trondheim. Skolen hadde 275 elever fordelt på syv trinn frem til den ble lagt ned i 2018. Skolebygget er tegnet av arkitektene Johan Arnstad og Ottar Heggenhougen, og ble åpnet i 1972 samme år som skolekretsen ble opprettet. 

Skolen ligger tett inntil lavblokker på tre sider, med Kolstadflata i nord, en kommunal boligblokk mot sørvest og blokker tilhørende Ringvegen borettslag i øst. Også Kolstad barnehage ligger på nabotomten like vest.

 Historie 
Skolen var en av flere som ble bygget på en akse langs Saupstad- og Kolstadområdet sammen med Heimdal videregående skole, ungdomsskolen Huseby skole og barneskolen Saupstad skole. Kolstad skole var en av de siste skolene i Trondheim av de tradisjonelle klasseromsskolene, og den bærer likhet til både Nardo skole og Hallset skole hvor samme arkitekter bidro. Skolebygget ble bygget tilnærmet helt kvadratisk med vindusbånd og sandblåste fasadeplater. Ved inngangen til skolen ble det ved innvielsen oppført en statue under navnet «Skrikende gås», utformet av billedhuggeren Skule Waksvik.Trondheim kommunes skoleanlegg - Beskrivelse og antikvarisk klassifisering. Byantikvaren 2003. s. 88–90

I forbindelse med seksårsreformen ble det i 1997 bygget et tilbygg mot sør i lys murstein, tegnet av arkitekt Øystein Thommesen. Kolstad skole deltok i et statlig finansiert prøveprosjekt fra 2016, hvor samtlige elever ved 1. til 4. trinn fikk tilbud om gratis kjernetid med skolefritidsordning.Bydelsnytt.no – Suksess med gratis SFO på Kolstad – Ap vil utvide tilbudet til hele byen (Av Jan Vestre. Publisert 1. september 2019, besøkt 25. januar 2021)

I november 2015 vedtok formannskapet i Trondheim at det ble bygget en felles storskole for både Saupstad og Kolstad.Adressa.no – Går inn for felles barneskole for Saupstad og Kolstad  (Av Harry Tiller. Publisert 24. november 2015, besøkt 25. januar 2021) Elevene ved både Saupstad og Kolstad skole ble overført til nye Huseby barneskole i 2018, med delt lærested på et midlertidig skolebygg ved Sverresborg (5.-7. trinn) og ved Kolstad skole (1.-4. trinn). Saupstad skole ble revet på nyåret 2019 for å gi plass til den nye storskolen, og det nye kombinerte bygget for både Huseby barneskole og Huseby ungdomsskole hadde byggestart i april samme år og ferdigstillelse våren 2021.Bygg.no – Trondheim kommune og HENT inngår intensjonsavtale om bygging av Huseby skoler (Publisert 3. desember 2018, besøkt 25. januar 2021)

 Se også 
 Huseby barneskole

 Referanser 

 Litteratur 

Kategori:Barneskoler i Trøndelag
Kategori:Skoler i Trondheim
Kategori:Kolstad (Trondheim)
Kategori:Utdanningsinstitusjoner etablert i 1972
Kategori:Utdanningsinstitusjoner nedlagt i 2018